### Keskkonnaamet Koopiad: Keskkonnaamet

### Põhjaregiooni juhataja Hr. Andres Onemar

### Hr. Jaak Jürgenson Haljala vald

### Lahemaa rahvuspargi arhitektuurikomisjon Leo Aadel

Arvamus

Seltsingu „Käsmu Minu Kodu „ koosolekul arutati meie külas plaanitava uue bussijaama projekti. Meie liikmed, kelleks on enamuses inimesed, kelle esivanemad on aastasadade jooksul loonud selle küla ja tema väärtused. Meie ühistegevuse eesmärgiks on koduküla väärtuste kaitsmine ja säilitamine järgnevatele põlvedele. Oleme aastaid pidanud Keskkonnaametit, kui Lahemaa rahvuspargi kaitseala valitsejat oma liitlaseks ja meie miljööväärtusliku küla säilimise garandiks. Seoses suure sadama ehitamise toetamisega Käsmu südamesse on meil tekkinud kahjuks kahtlused Lahemaa rahvuspargi valitseja suutlikuses ja tahtes täita Lahemaa rahvuspargi kaitse-eeskirja ja kaitsekorralduskava. Järjerkordtse mõra meie usku hakkab tekkima seoses plaanitava uue bussijaam-vaatlustorni ja busside parklaga selle kõrval. Oleme üksmeelselt nende rajatiste ehitamise vastu järgnevatel põhjustel.

1. Plaanitav bussijaam-vaatlustorni rajamiseks puudub väiksemgi reaalne vajadus. Tema funktsionaalsus bussijaamana väheneb võrreldes olemasoleva bussijaamaga. Bussijaam-vaatetorni projektile projekteerimistingimusi väljastades ei selgitanud Haljala vald välja kogu meie küla elanike arvamust. Selle võiks anda aga ainult külaelanike üldkoosolek. Ühelgi MTÜ -l , isegi, kui tema nimetuses on sees sõna „Käsmu Külaselts“ ei ole õigust tegutseda väljaspool oma põhikirja ja tema otsused saavad kehtida ainult oma organisatsiooni liikmetele. Küla tahet oli ja on väljendanud küla elanike üldkoosolek.

2. Pakutav projekt on Käsmu keskusesse arhitektuuriliselt mittesobiv ja pretsedenti loov. Väevõimuga üritatakse 20 ruutmeetrile ja kolmele korrusele suruda nii bussipaviljoni, WC, inva ja vaatlustorni funktsioone. Kas see ei meenuta aega, kui ühes tuntud linnas tekkis elamurajoon oma tornidega, hüüdnimega „lollidemaa“. Kuidas selline hoone võib midagi lisade meie külale.Paluks seletust, kuidas selle hoone rajamine läheb kokku Lahemaa rahvuspargi kaitse korralduskavaga. Seal on öeldud selgelt, et tegemist on Käsmu küla väga väärtusliku külaosaga, mis moodustab küla ajaloolise tuumikala. Selle ala moodustamise eesmärgiks on maksimaalselt säilitada ajaloolisthoonestust ja hoonestruktuuri. Ehitustegevuse reglementeerimise eesmärgiks seab see dokument, säilitada ajaloolise hoonestuse kandev roll külakeskkonna kujundamisel ja vältida dominentsete uusehituste teket. Kõik on ju väga selge ja õige. Kahjuks peab uut bussijaama planeeriv seltskond oma plaane Käsmut arendavaks tegevuseks.

3. Planeeritav hoone rikub ümbruskonna elanike privaatsust. Hoone kõrgus ja asupaik lubab seal viibivatel juhuslikel inimestel jälgida ja fikseerida ümbruskonna kruntidel toimuvat . Kohati ulatub tornist visuaalselt kontrollitav ala 200 meetrini, hea optika puhul kaugemale. Arusaamatu, kelle valitsemisalasse see probleem kuulub?

4. Koostatud ehitusprojekt on täis vastuolusid EV seadustega. Tellisime sellele projektile tehnilise hinnangu kõrgel tasemel igapäevaselt tegelevalt ehitusspetsialistilt. Tema eksperthinnangu võib võtta kokku järgmiselt.

Bussijaam-vaatlustorni pojekteerimisel on rikutud teadlikult või teadmata nii mitmeid ehitusnorme ja eeskirju. Nimetatud normide ja eeskirjade täitmine ei võimaldaks plaanitaval ehitisel jääda kuni 20 ruutmetriseks väikehooneks. Ehitis langeks palju rangemate projekteerimis nõuete alla. Jõustuks ka Lahemaa Rahvuspargi kaitse –eeskirja §23 L3 p1, mis keelaks sellel hoonel lamekatuse. Sama kaitse-eeskiri §23 L3 p2 keelab sellel e hoonel e kolmanda korruse projekteerimise.

Lisame sellele pöördumisele meie ehitusspetsialisti arvamuse.

5. Plaanitav bussiparkla rikuks oma linnaliku kivi pinnaga Käsmu küla ja eriti tema keskuse miljööväärtust. Busside parklat vajatakse kaheks kuuks aastas aga miljööväärtusliku küla risustab see linnastumise tunnus koos oma tõkkepuudega 12 kuud aastas. Bussiliikluse probleemid oleks Käsmu külal vaja uuesti ülevaadata ja need kinnitada külaelanike üldkoosolekult. Usume, et meil on olemas Käsmu küla alguses alternatiivsed varjandid parklaks. Näiteks kergliiklustee parkla laiendamine või sama parkla vastas oleva tühja maa kasutuselevõtt. Leiame, et MTÜ Käsmu Külaselts pakutud bussiparkla rikub meie küla miljööväärtust ja on vastuolus eelmainitud Lahemaa Rahvuspargi kaitsekorralduskavaga, Käsmu küla puudutavate punktidega.

Lisa: **Ehitusspetsialisti hinnang Käsmu planeeritavale bussipaviljonile** 2 lehel.

Lugupidamisega,

Tiina Laulik

Juhatuse esimees

Seltsing „Käsmu Minu Kodu“

07.10.18.

Käsmus